Ғалим төрлө кимәлдәге ғилми-ғәмәли конференцияларҙа, симпозиумдарҙа әүҙем ҡатнаша, республикала гуманитар фән өлкәләрендә ғилми эшмәкәрлекте ойоштороу һәм үҫтереү, ижади бәйләнештәрҙе үҫтереү йүнәлешендә ҙур эш алып бара. Башҡорт әҙәбиәт ғилемендә төп текстологтарҙың береһе булараҡ ул ике томлыҡ “Балалар әҙәбиәте антологияһы”н (1986, 1987) әҙерләп донъяға сығарыуҙа әүҙем ҡатнашты, суфый шағирҙар Ш. Зәкиҙең (1980), Һ.Салиховтың (2009) шиғырҙарын, XIX быуаттың II яртыһындағы күренекле мәғрифәтсе ғалим-әҙип М, Өмөтбаевтың әҫәрҙәрен һәм хеҙмәттәрен (“Йәдкәр”, 1984, 2011; “Шиғырҙар”, 2001; “Әҫәрҙәр. Хеҙмәттәр”, 2016) текстологик йәһәттән эшкәртеп баҫтырып сығарыуға өлгәште, шул рәүешле башҡорт текстологияһын үҫтереүгә лә ҙур өлөш индерҙе.